,Ցեղասպանության ժամանակ,- պատմում է Կլոդը, հայրս` Զարեն, ութամյա տղա է եղել: Նրանց ողջ ընտանիքը կոտորել են, իսկ ինքը ողջ է մնացել, որովհետեւ մեռած են համարել Հետո նրան գտել էին դիակների կույտի տակ եւ ուղարկել ամերիկյան մանկատուն: 1923 թվականին ամերիկացիները հարյուր որբ երեխա ընտրեցին ու օգնեցին նրանց կրթություն ստանալ Իտալիայում: Հայրս էլ նրանց մեջ էր. գեղանկարչություն էր սովորում Միլանում եւ հետագայում դարձավ նկարիչե: Ցեղասպանության զոհ էր նաեւ մայրը` Հայկուհին, թեեւ նրա բախտը քիչ ավելի էր բերել, քան հորը: Նա ընտանիքի հետ հայտնվել էր մահվան դատապարտված հայերի շարասյան մեջ, որոնց զինված պահակազորով տանում էին սիրիական Դեր-Զոր անապատ: Նա նույնպես հրաշքով խուսափեց մահից: Թուրքի յաթաղանը խլեց Հայկուհու հոր ու հինգ եղբայրների կյանքը. այն ժամանակ տղամարդկանց սպանում էին անկախ տարիքից, նույնիսկ երեխաներին: